LeroyDyer/wikipediaSW huggingface dataset:
Roll Call

Roll Call ni gazeti linalochapishwa jijini Washington D.C. ,Marekani. Gazeti hili huchapishwa Jumatatu hadi Alhamisi wakati ule Congress ya Marekani ipo katika kikao.Pia, huchapishwa Jumatatu katika wakati wa mapumziko. Gazeti hili huwapa wasomaji wake habari kuhusu bunge na siasa zinazoendelea katika Capitol Hill. Mbali na kuwasilisha habari motomoto, gazeti hili hushirikisha habari za Washington D.C. ,makala ya wachambuzi wa siasa kama Morton M. Kondracke, Stuart Rothenberg na Norman Ornstein, na huwasilisha habari za wakati wa uchaguzi wa Congress kote nchini. RollCall.com, tovuti rasmi ya gazeti hili, huwasilisha habari motomoto na pia hutuma arafa kwa watu katika anwani zao kwenye mtandao.

Kundi la Roll Call, ambalo huchapisha gazeti hili, huendesha  Gallery Watch ambayo ni tovuti inayofuatilia wabunge na Congress Now ambayo ni tovuti inayoarifu kuhusu sera na sheria katika Capitol Hill.

Ilianzishwa katika mwaka wa 1955 na Sid Yudain, katibu wa zamani wa Al Morano, mwanachama wa Congress. Alikuwa katibu wa kuhusika na vyombo vya habari . Roll Call ,hivi sasa, ni gazetii shirika la Kundi la The Economist. Kampuni zingine shirika ni The Economist, CFO, European Voice na Capital Advantage.

Katika kila toleo, nakala 11,500 za Roll Call huwasilishwa Congress na nakala 400 huwasilishwa White House bila malipo yoyote. Wito wake ni "Gazeti la Capitol Hill Tangu Mwaka wa 1955."

Mnamo Februari 2008,Roll Call ilitangaza uzinduzi wa Roll Call TV. Ikiungana na Robert Traynham, ilitaka kuanzisha kipindi cha dakika 30 cha Jumapili, kingekuwa kipindi cha mahojiano. Kipindi hicho kingeshirikisha waandishi wa habari wa gazeti la Roll Call na wachambuzi wengine wa siasa.

Wafanyikazi mashuhuri wa zamani na wale wa sasa.
 Lauren Whittington
 Susan Glasser, mhariri wa zamani wa kitaifa, Washington Post
 Glenn Simpson, mfanyikazi mwandishi, Wall Street Journal
 Jim VandeHei, mhariri mkuui, The Politico
 Tim Curran, mhariri wa siasa, Washington Post
 Ed Henry,waandishi wa habari wa White House , CNN
 Paul Kane, mwandishi wa habari, Washington Post
 John Bresnahan, mwandishi mkuu wa Congressl, The Politico
 Mary Ann Akers, mwandishi, washingtonpost.com
 Ben Pershing, mwandishi, washingtonpost.com
 Brody Mullins, mwandishi, Wall Street Journal
 Susan Davis, mwandishi, Wall Street Journal
 Chris Cillizza, mwandishi, washingtonpost.com
 Nina Totenberg, mwandishi wa habari, National Public Radio

Viungo vya nje
RollCall.com
Roll Call CongressNow

Marejeo
Washington, DC
Magazeti ya Marekani
Die Welt

Die Welt  ni gazeti la kila siku la Ujerumani. Gazeti hili huchapishwa na kampuni ya Axel Springer AG.

Historia
Lilianzishwa katika mji wa Hamburg katika mwaka wa 1946 na majeshi ya Uingereza yaliyokuwa huko. Walitaka kuchapisha gazeti la hali ya juu linalofanana na lile la The Times la Uingereza. Hapo mwanzoni, lilichapisha habari  kutokana maoni ya Uingereza lakini kutoka mwaka wa 1947 lilianza kuwa na sera ya kuchapisha makala mawili kuhusu masuala muhimu , moja la maoni ya Kiingereza na moja la maoni ya Kijerumani. Katika upeo wake, gazeti hilo lilikuwa na usambazaji wa nakala takriban milioni moja.

Jarida hili, hivi sasa, huchukua mfumo wa "gazeti huria la jiji" katika uhariri wake lakini Die Welt husemekana na wengi kuwa gazeti la kihafidhina.

Usambazaji wa wastani wa gazeti la Die Welt ni nakala 209,000 na gazeti hili hupatikana katika nchi 130. Matoleo ya kila siku ya maeneo mbalimbali hupatikana Berlin na Hamburg. Katika mwaka wa 2002, gazeti hili lilijaribu kuchapisha toleo la Kibavaria. Toleo dogo la kila siku hupatikana katika mji wa Bremen. Ofisi kuu za uhariri zinapatikana jijini Berlin, zikiwa pamoja na za  Berliner Morgenpost.

Die welt ndilo gazeti maarufu kabisa katika magazeti ya kundi la Axel Springer la uchapishaji. Magazeti shindani yake ni Frankfurter Allgemeine Zeitung, Süddeutsche Zeitung na Frankfurter Rundschau Katika sekta ya kifedha , limekuwa likileta hasara kwa miaka mingi lakini bado huchapishwa.

Die Welt ni mojawapo wa waanzilishi wa European Dallies Alliance na huwa na uhusiano mzuri na magazeti ya kuchapishwa kila siku ya nchi nyingine kama magazeti ya Daily Telegraph (Uingereza), Le Figaro (Ufaransa) na ABC (Uhispania).

Hivi sasa gazeti hili huchapisha toleo dogo la gazeti hili linaloitwa Welt Kompakt, toleo la kurasa 32 lililofupisha gazeti lenyewe. Welt Kompakt huchapishwa kwa mitindo mipya inayolenga kuvutia vijana. Gazeti hili halichapishwi Jumapili lakini jarida jingine la Welt am Sonntag huchapishwa siku hiyo.

Marejeo
 ^ Patricia Meehan, A Strange Enemy People: Germans under the British 1945–50. London: Peter Owen, 2001, pp. 176–9. ISBN 0720611156.

Viungo vya nje
 Makala ya kitambo  ya Die Welt

Hamburg
Magazeti ya Ujerumani
The Austin Chronicle

The Austin Chronicle ni gazeti badala linalochapishwa kila wiki hasa katika siku ya Alhamisi. Mtindo wake wa uchapishaji ni ule wa gazeti la porojo na huchapishwa Austin,Texas Marekani. Gazeti hili husambazwa katika maduka ya magazeti yanayopatikana karibu na barabara, katika hoteli na katika mikahawa ambayo wasomaji wanaolengwa huzuru. Gazeti liliripoti kuwa lina wasomaji takriban 230,000.

Gazeti la The Chronicle lilianzishwa katika mwaka wa 1981 na mchapishaji Nick Barbaro na mhariri Louis Black, wakipata usaidizi kutoka kwa wenzao waliopatana katika programu ya Chuo Kikuu cha Texas ya masomo ya filamu. Barbaro na Black ,pia, ni waanzilishi wa Tamasha la South by Southwest ingawa tamasha hili huendeshwa na kampuni ingine tofauti.

The Chronicle huhusisha ,mara kwa mara, makala ya maoni na vipengele kuhusu vyakula, sinema,sanaa na muziki. Jarida hili huwa na makala mengine maalum ya kila mwaka kama tuzo za "Best of Austin", toleo la Halloween, toleo la Aprili Fool's na shindano la hadithi fupi. The Chronicle huwa ni mdhamini wa Tamasha la Austin Chronicle Hot Sauce, linaloandaliwa katika mwisho wa Agosti na hujulikana kwa kuwa na malengo ya kulinda mazingira.

Katika mwaka wa 2006, the Chronicle lilianzisha makala mawili katika tovuti yao yaliyoandikwa na waandishi wao: Chronic,linahusisha mitaa,jimbo,habari za kitaifa na habari za kisiasa; na The Score ,hili linaripoti kuhusu habari za michezo na halipatikani katika toleo la karatasi.

Wakosoaji wa filamu , Marjorie Baumgarten na Marc Savlov, ni waandishi wa makala ya The Chronicle na ,vilevile, ni wanachama wa Muungano wa wakosoaji wa Austin Film Critics.

Marejeo
 "Austin Chronicle".  Association of Alternative Newsweeklies.
 "Texas Music Industry Directory".  Texas Music Office. 2001. pp. 23.

Viungo vya nje
 Tovuti Rasmi

Magazeti ya kila wiki ya Marekani
Texas
Chenjerai Hove

Chenjerai Hove (amezaliwa 9 Februari 1956) ni mshairi, mwandishi wa riwaya na insha wa Zimbabwe. Alipata elimu yake katika Chuo Kikuu cha Afrika Kusini na Chuo Kikuu cha Zimbabwe, na amefanya kazi kama muelimishaji na mwanahabari. Mkosoaji wa sera za serikali ya Robert Mugabe, hivi sasa anaishi uhamishoni kama profesa wa Miradi ya Kimataifa wa muda katika Chuo Kikuu cha Brown (Taasisi ya Watson ya Masomo ya Kimataifa).

Machapisho
Chenjerai Hove amechapisha riwaya nyingi, mkusanyiko wa mashairi na mkusanyiko wa insha:

 And Now the Poets Speak (Na Sasa Waandishi Mashairi Wanaongea) (mhariri msaidizi),ushairi, 1981
 Up In Arms, ushairi, 1982
 Red Hills of Home, (Milima Nyekundu ya Nyumbani) ushairi, 1984
 Bones, (Mifupa) riwaya, 1988
 Shadows, (Vivuli) riwaya, 1991
 Shebeen Tales, (Hadithi za Shebeen) mashairi ya kihabari, 1989
 Rainbows in the Dust, poetry, 1997
 Guardians of the Soil(Walinzi wa Ardhi), kutafakari kwa kitamaduni wa wazee wa Zimbabwe, 1997
 Ancestors,(Mababu) riwaya, 1997
 Desperately Seeking Europe (Kutafuta Ulaya Kidharura)(mwandishi msaidizi), insha kuhusu utambuzi wa Ulaya, 2003
 Palaver Finish, Insha kuhusu siasa na maisha nchini Zimbabwe, 2003
 Blind Moon (Mwezi Kipofu) ushairi, 2004
 The Keys of Ramb, (Vifunguo vya Ramb) Hadithi ya watoto 2004

Tuzo
 1983 Pendekezo maalum la Tuzo la Noma la Uchapishaji Barani Afrika, kwa ushairi Up in Arms
 1984 Rais wa kwanza, Muungano wa Waandishi wa Zimbabwe
 1988 Mshindi, Tuzo la Uandishi la Zimbabwe kwa uandishi wa riwaya ya Bones(Mifupa)
 1989 Mshindi, Tuzo la Noma la uchapishaji Barani Afrika, kwa uandishi wa riwaya ya Bones(Mifupa) 
 1990 Mwanachama mwanzilishi wa Kamati, Shirika la Haki za Kibinadamu la Zimbabwe (Zimrights)
 1991 Mwandishi kwa kipindi kifupi, Chuo Kikuu cha Zimbabwa, Zimbabwe
 1994 Profesa wa kutembela, Taasisi ya Lewis na Clerk, Portland, Oregon, Marekani
 1995 Mwandishi mgeni, Chuo Kikuu cha Sanaa cha Yorkshire na Humberside na Chuo Kikuu cha Leeds University, Uingereza
 1996 Mwandishi mgeni, Shirika la Heinrich Boll, Ujerumani
 1998 Nafasi ya Pili, Tuzo la Zambia la Uandishi, kwa kitabu  Ancestors (Mababu)
 2001 Tuzo la Ujerumani na Afrika la mchango wa kifasihi wa uhuru wa kujieleza
 2007-2008 profesa wa Mradi wa Kimataifa wa Waandishi, Chuo Kikuu cha Brown

Sources 

Waliozaliwa 1956
Watu walio hai
Waandishi wa Zimbabwe
Liverpool Echo

Liverpool Echo ni gazeti linalochapishwa na kampuni ya Trinity Mirror katika eneo la Merseyside,Uingereza. Linachapishwa katika siku za Jumatatu mpaka Jumamosi, na ni gazeti la jioni la Liverpool na gazeti dada lake , Liverpool Daily Post ni gazeti la asubuhi. Katika nusu ya mwaka wa kwanza wa mwaka wa 2007, Liverpool Echo lilikuwa na usambazaji (wa Jumatatu hadi Jumamosi) wa nakala takriban 110,000.

Hapo awali, gazeti hili lilichapishwa na kampuni ya Liverpool Daily Post & Echo.

Mhariri ni Alistair Machray, aliyekuwa mhariri wa hapo awali wa gazeti la Welsh Daily Post.

Katika mwaka wa 1879, Liverpool Echo lilianza kuchapishwa kama gazeti dada kwa lile la Liverpool Daily Post. Kutoka kuanzishwa kwake hadi mwaka wa 1917, gazeti hilo liliuzwa kwa bei la nusu peni. Hivi sasa bei yake ni 47p.

Kampuni hiyo ilianza kupanuliwa katika mipango ya  kuenea kimataifa. Katika mwaka wa 1985, iliendeleza na kuboresha muundo wake na ikaitwa Trinity Holdings Plc. Magazeti haya yalianzishwa tena yakichapishwa katika mitindo ya magazeti ya porojo. Yaliangazia nyakati ngumu za uhaba mkubwa wa ajira na shida za kijamii jijini Liverpool katika mwanzoni wa miaka ya 1980. Katika mwaka wa 1999, kampuni ya Trinity ilijiunga na kundi la Mirror Group Newspapers na kuwa Trinity Mirror. Kampuni hii ikawa kampuni kubwa kabisa ya uchapishaji wa magazeti nchini.

Mnamo Juni 2007, ilitangazwa kuwa gazeti la Liverpool Echo lilikuwa limeshinda haki za kuupa jina uwanja mpya katika eneo la Albert Dock. Hivyo basi, walichagua jina na uwanja huo unajulikana,hivi sasa, kama Liverpool Echo Arena.

Marejeo

Viungo vya nje
 Details of arena's branding
Historia ya magazeti ya Liverpool
icLiverpool news homepage, carries stories from the Daily Post and Echo
Tovuti Rasmi ya Liverpool Echo

Magazeti ya Uingereza
Liverpool
Majimbo ya Venezuela

Hii ni orodha ya majimbo ya Venezuela:

Special status areas

Viungo vya nje
  Venezuela katika Statoids.com 

Venezuela
 
Venezuela
Velocity (gazeti)



Historia
Velocity ni gazeti la bure la kuchapishwa kila wiki. Lilichapishwa kwa mara ya kwanza mnamo tarehe 3 Desemba 2003 na jarida la The Courier Journal ya Louisville, Kentucky.

Gazeti hili huchapishwa katika rangi zote na sio nyeusi na nyeupe tu. Linasambazwa katika maeneo 1,800 katika makata 13 ya Kentucky na Indiana Kusini

Velocity linaonekana na wengi kuwa jaribio la gazeti la Courier Journal na kampuni yake ya uzazi ya Gannett la kupata kipande cha soko liliodhibitiwa na gazeti la Louisville Eccentric Observer. Gazeti la Louisville Eccentric Observer  ni gazeti badala linalochapishwa kila wiki huko Louisville.

Velocity hulenga watu wa umri wa miaka 25 hadi umri wa miaka 34 kama wasomaji wa gazeti lao. Gazeti hilo lina uangalifu mkali ili lisihusike katika siasa ingawa limechapisha makala kuhusu masuala kadhaa ya ubishi kama yale ya Vita ya Iraq na upigaji marufuku wa uvutaji sigara katika maeneo ya umma katika Louisville.

Makala ya kila wiki ni kama The Bar Hopper, baa ya mtaa inachunguzwa na maoni kutolewa kuihusu; Rock This Town, makala yanayozungumza kuhusu bendi au mwanamuziki wa mtaa huo; The Party Crasher, hadithi ya ki-picha ya matamasha yaliyofanyika huko; na All I'm Saying Is, makala yaliyoandikwa na msomaji. Gazeti hili linajumuisha sehemu ya filamu inayoitwa The Big Screen inayoangazia filamu zinazoonyeshwa kwenye sinema za mitaa. Maoni kuhusu filamu hizo huandikwa katika aya moja kwa njia inayochekesha.

Viungo vya nje
 Tovuti rasmi ya Velocity Weekly

Louisville, Kentucky
Magazeti ya Marekani
Mikoa ya Kazakhstan

Hii ni orodha ya mikoa ya Kazakhstan:

* This code has been deleted from ISO 3166-2.

Viungo vya nje 
  Kazakhstan katika Statoids.com

Kazakhstan
 
Kazakhstan
Evening Times

{{Infobox gazo
| jina = Evening Times
| jina la gazeti = Evening Times
| picha       = 
| aina  = * Gazeti la kila siku * Toleo la Late News Edition * Toleo la Late News Extra| lilianzishwa  = 1876
| eneo  =
| mwanzilishi  =
| nchi  = Scotland
| mhariri  = Donald Windsor Martin
| mmiliki  = Newsquest
| makaomakuu  =200 Renfield StreetGlasgow
| mchapishaji  =
| usambazaji  = 68,422
| lilikwisha  =
| machapisho  =* The Herald| tovuti  = http://www.eveningtimes.co.uk
}}

Historia
The Evening Times ni gazeti linalochapishwa kutoka Jumatatu hadi Jumamosi jijini Glasgow, Scotland.

Jarida hili, gazeti dada la The Herald, lilianza kuchapishwa katika mwaka wa 1876. Kaulimbiu yake ni "Nobody knows Glasgow better" ("Hakuna mtu anayejua Glasgow zaidi").

Uchapishaji wa Evening Times(na gazeti dada lake) ulihamia jengo la Charles Rennie Mackintosh katika barabara ya Mitchell Street katika mwaka wa 1868. Jengo hili ,hivi sasa, linaitwa The Lighthouse na ni Kituo cha Scotland cha Uchoraji wa Majengo na Ubunifu wa mitindo ya kujenga majumba ya jiji.

Katika mwaka wa 1964, kampuni ya uchapishaji ya George Outram ilinunuliwa na Sir Hugh Fraser. Ulipofika mwaka wa 1979, umiliki ulichukuliwa na kampuni ya Lonrho ya Tiny Rowland.

Tarehe 19 Julai 1980, jarida hili lilihamia ofisi katika barabara ya 195 Albion Street, jumba lenyewe lilikuwa na pande ya mbele iliyokuwa rangi nyeusi hasa likifuata mtindo wa jengo la Black Lubyanka la gazeti la Daily Express lililokuwa katika barabara ya London ya Fleet Street. Jengo hilo la Albion Street lilikuwa limetumika kama jumba la shirika la wafanyikazi wa gazeti la Scotland la Daily News tangu Mei hadi Novemba 1975.

Usimamizi ulinunuliwa mnamo Mei 1992 na Caledonian Newspapers ikaundwa, kampuni hii ilinunuliwa baadaye na stesheni ya televisheni ya Scotland Television katika mwaka wa 1996. Baada ya ununuzi huu, kundi hilo la televisheni lilijiita Kundi la "Scottish Media Group", jina hili lilifupishwa kuwa SMG na na hapo mwaka wa 2008 likaitwa STV Group plc.

Magazeti ya The Evening Times na The Herald yanamilikiwa na Newsquest (sehemu ya kampuni ya Gannett),iliyonunua sekta ya uchapishaji ya SMG katika mwaka wa 2003 kwa bei ya £ milioni 216. Bei hiyo iliyoleta uzushi sana.

Gazeti hili huuzwa katika maduka yake maalum karibu na Glasgow City Centre, wauzaji wakinena kaulimbiu inayojulikana ya Times!'Evening Times!' kila dakika chache. Aidha, husambazwa hadi kwa milango ya nyumba za watu na wavulana na wasichana wanaofanya kazi hiyo na ,pia, huuzwa katika maduka mengi ya Glasgow.The Evening Times linapatia jina lake chapisho dogo la kila mwaka la kandanda ya Scotland linaloitwa Wee Red Book. Chapisho hili huorodhesha michuano ya timu inayofanyika mwaka huo katika ligi zote za Scotland na huorodhesha washindi wa hapo awali katika ligi na mashindano ya kombe nchini Scotland,Uingereza na Uropa.

Angalia PiaHerald (Glasgow)''

Marejeo

Glasgow
Magazeti ya Uskoti
Birmingham Post

Birmingham Post ni gazeti lililoanza kuchapishwa hapo awali na John Frederick Feeney kwa jina la Daily Post katika eneo la Birmingham, Uingereza katika mwaka wa 1857. Hili lilikuwa gazeti liuzwalo sana katika eneo la West Midlands, ingawaje haikuwa na ushindani kutoka magazeti mengine katika eneo hili. 

Mtindo wa kuchapisha ilibadilishwa katika mwaka wa 2008. Gazeti hili liliacha kuchapisha mwatangazo katika ukurasa wake wa kwanza katika mwaka wa 1946 likaanza kuchapisha habari muhimu tu katika ukurasa huo.

Jengo la Post and Mail katika mji wa Birmingham lilifunguliwa katika mwaka wa 1965 ili kutumikia magazeti ya Post na Evening Mail lakini Post na magazeti dada yake yalihamia jengo la Fort Dunlop, maili tatu kutoka katikati wa mji, katika mwezi Agosti 2008.

Baada ya usimamizi kubadilika mara kadhaa, gazeti hilo ni kampuni shirika katika kundi la Trinity Mirror Group. Mnamo Februari 2008, gazeti hilo lilianzisha upya tovuti yake kama birminghampost.net.

Mnamo Novemba 2009, jarida lilianza kuchapishwa kila wiki badala ya kila siku.

Marejeo

Viungo vya nje
 Birmingham Post (Mon-Sat) Standard Certificate of Circulation,  02-Jan-2006 to 02-Jul-2006 Audit Bureau of Circulations
 Manchester Guardian changes - The Guardian (republished by Guardian Unlimited Archives), 27 Septemba 1952
 Paul Dale, "Editor Marc Reeves slays some sacred cows as Birmingham Post goes weekly" , Birmingham Post, 6 Novemba 2009
 Tovuti Rasmi:Birmingham Post 
 The Birmingham Post: An Historical Perspective

Magazeti ya Uingereza
Birmingham
The Joplin Globe

The Joplin Globe ni gazeti la kuchapishwa kila siku kwa wiki katika eneo la Joplin, Missouri,Marekani. Linasambazwa katika makata 14 katika kusinimashariki mwa Missouri. Tangu mwaka wa 2002, imemilikiwa na shirika la Community Newspaper Holdings.

Gazeti hili linaajiri wanahabari 45 katika chumba chake cha habari. Kaulimbiu yake ya masoko ni "Ni dunia yako. Sisi tunawasilisha tu." [1]

Habari ya Bonnie na Clyde
Katika mwaka wa 1933, The Joplin Globe ilipata habari muhimu sana ya kitaifa baada ya kupata kamera iliyoachwa nyuma na Bonnie na Clyde.
Baada ya mapambano na polisi wa mtaa, walichapisha picha zilizotolewa kutoka filamu ya kamera hiyo. Picha hizi ni kama zile maarufu za Bonnie akimshika Clyde na kuigiza kuwa amemshikia Clyde bastola na za Bonnie akiwa akiwa ameshika bastola mkononi mmoja na sigara mdomoni mwake.

Mwanzilishi
Thomas G. Barbee alizaliwa katika mwezi wa Oktoba 1870 katika Ritchey, katika kata la Newton, Missouri. Thomas alimwoa Laura (jina lake la pili halijulikani) aliyekuwa amezaliwa Januari 1874 katika Missouri. Barbee alimiliki Joplin Globe na akaanzisha kuchapisha gazeti la Joplin Tribune. Barbee alifariki tarehe 18 Oktoba 1924 katika Joplin, kata la Jasper, Missouri.

Marejeo
 CNHI-CAN Circulation, figures for an undetermined date ,.
 Joplin Globe FAQ , .
 Court TV, CrimeLab website , ukurasa wa Bonnie na Clyde.

Viungo vya nje
 Tovuti Rasmi ya Joplin Globe
 Tovuti rasmi ya CNHI

Missouri
Magazeti ya Marekani
Mankato Free Press

The Free Press ni gazeti linalochapishwa kila siku katika eneo la Mankato , Minnesota.

Kuhusu Gazeti Hili
Mnamo 4 Aprili 1887, Mhariri L.P. Hunt alichapisha toleo la kwanza la Mankato Daily Press na akagundua halikuwa kazi rahisi. Katika kuomba msamaha kutoka kwa wasomaji wake, Hunt aliandika, "Kazi ya kuchapisha idadi ya hapo awali ya nakala za gazeti hili ni gumu kuliko watu wasiohusika na kazi ya magazeti wanavyojua ama wanavyoambiwa kuwa. Ukweli ni kuwa gazeti la leo la Daily Free Press limekuwa fupi kwa matumizi ya telegrafia ,na vilevile vitu vingine lakini bado lilikuwa ngumu kwa wafanyikazi wetu kulichapisha na tunaomba kuwa watu watatuvumilia siku moja au mbili tukiwa tukinyoosha 'mercheen' zetu."
Tangu wakati ule, 'mercheen' imeendelea kuchapisha magazeti yao katika eneo la Mankato kwa miaka 100 bila shida yoyote.

Chapisho la seminali lilikuwa Independent lililoanza kuchapishwa katika mwaka wa 1857. Miaka sita baadaye, jarida hili lilinunuliwa na Charles Slocum na likaitwa Mankato Union. Kisha katika mwaka wa 1880, gazeti la Union na gazeti shindani lake katika eneo la Mankato, Record yakaungana na kuwa gazeti la wiki la Mankato Weekly Free Press. Liliendelea kama gazeti la wiki hadi mwaka wa 1887 lilipokuwa gazeti la kila siku. Lilianza kama gazeti la kihafidhina la Republican na likabaki kuwa hivyo hadi sasa. Katika mwaka wa 1970, gazeti lilitoa neno "Mankato" kutoka jina lake. Neno "Daily" lilikuwa limeondolewa katika mwaka wa 1940.

Mmiliki wa mwisho wa gazeti hili alikuwa Jared How, aliyeuza kampuni ya The Free Press kwa Shirika la Ottaway Newspapers (kitengo cha kampuni ya Dow Jones na Wenzake). Ottaway ilinunua asilimia 11 ya kampuni hiyo katika mwaka wa 1977 na asilimia ilyobaki katika mwaka wa 1979. Katika mwaka wa 2002, Ottaway iliuza The Free Press na magazeti mengine kwa Shirika la Community Newspaper Holdings.
Katika mwaka wa hamsini wa uchapishaji wa gazeti hili, usambazaji wa The Free Press ulikuwa nakala 12,000; hivi leo usambazaji wake ni nakala 22,629 kila siku. Huchapisha ,pia, magazeti ya Mankato Magazine na The Land- gazeti kuhusu ardhi na vijiji katika eneo la Minnesota. Hutumikia wasomaji wake kwa tovuti ya http://www.mankatofreepress.com iliyoanzishwa katika mwaka wa 1994 na hivi sasa hii ndiyo tovuti maarufu katika eneo hilo.

Katika Gazeti
Wafanyikazi wa The Free Press huhudumia makata 6 - Blue Earth, Nicollet, Le Sueur, Brown, Waseca na Watonwan. Miji mikubwa ya Mankato, Mankato Kaskazini, Waseca, St Peter na Le Suerer ,pia, huwa maeneo ya usambazaji. Gazeti hilo linajisifu kwa makala na picha zilizotuzwa tuzo mbalimbali. Gazeti hili huchapisha habari za michezo na habari za Chuo Kikuu cha Minnesota na habari za Mankato. Gazeti hili huchapisha Mankato magazine(usambazaji wa nakala 10,000) na The Land (usambazaji wa nakala 35,000).

Viungo vya nje
The Free Press kwenye mtandao

Magazeti ya Minnesota
Magazeti ya Marekani
Hydrox

Hydrox ni aina ya kuki iliyojazwa chokoleti ambayo ilianzishwa katika mwaka wa 1908 na ikatayarishwa na Kampuni ya Sunshine Biscuits. Jina lake la Hydrox linatokana na vipengele vya atomu vinavyounda maji: hasa haidrojeni na oksijeni. Baadhi ya ripoti kadhaa ,inasemekana kuwa Oreo ,iliyoanzishwa baadaye katika mwaka wa 1912, ilikuwa imeundwa ikiiga mfano wa Hydrox. Ingawaje, Hydrox imeshambuliwa na wengi kuwa bidhaa hii ilikuwa ikiiga Oreo.  Ikilinganishwa na Oreo, kuki ya Hydrox ilikuwa inaonja "tamu kidogo" na ilikuwa ngumu na bora kuliwa na maziwa.

Uzalishaji
Sunshine Biscuits ilinunuliwa na kampuni ya Keebler katika mwaka wa 1996 na katika mwaka wa 1999 ,Keebler ilibadilisha Hydrox na kuki zinazofanana na hizo mpya zilizoitwa Droxies. Keebler ilinunuliwa , baadaye, na kampuni ya Kellog's katika mwaka wa 2001. Kellog's ilitoa bidhaa za aina ya Droxies kutoka kwenye soko katika mwaka wa 2003. Kellog's ,hivi sasa, inauza kuki za chokoleti chini ya jina la Famous Amos. Mashabiki kadhaa wa Hydrox ya hapo awali hushuku kuwa hizi ni ni kuki za Hydrox zinazoanzishwa tena huku wengine wakitafuta furaha kwa kuki zingine kama za Newman-O's na zingine mbalimbali. Kampuni ya Kellog's husema upishi wa Hydrox ni wa kipekee usiojulikana na kampuni zingine.

Katika mwaka wa mia wa kuki hizi, Kellog's ilianzisha tena usambazaji wa Hydrox chini ya jina la Sunshine. Bidhaa za kwanza zilianza kusambazwa katika mwisho wa mwezi wa Agosti 2008. Mashabiki wa Hydrox waliisumbua kampuni ya Kellog's huku maelfu wakipiga simu na kuandika ombi la kutaka kuki hizo zitayarishwe tena. Upishi wa Hydrox mpya ulibadilishwa kidogo kutoka ile ya zamani; walitoa mafuta ya aina ya trans-fats kutoka matumizi katika upishi. Kuki hizo zilikuwa zinafaa kupatikana katika taifa zima kwa muda mfupi lakini baada ya muda chini wa mwaka mmoja Kellog's ilitoa Hydrox kutoka tovuti yao.

Kampuni ya Carvel ya kuunda vyakula vya aina ya ice cream huuza ice cream zilizotayarishwa na makombo ya kuki za "Hydrox". Carvel inatumia hali ya kuki hizo ya all-kosher kama mbinu ya kuongeza mauzo kama vile Oreo ya hapo awali ilitumia mafuta ya nguruwe. Kuki hizi hazitajwi kwa jina katika tovuti ya Carvel lakini katika mabango yake yaliyowekwa ndani ya maduka kuki hizo zimeandikwa kama kuki za hydrox (jina likiwa na "h" ndogo).

Marejeo
 Paul Lukas (15 Machi 1999). "Oreos to Hydrox: Resistance Is Futile". Fortune.  
 Christopher Rhoads (19 Januari 2008). "The Hydrox Cookie Is Dead, and Fans Won't Get Over It". The Wall Street Journal. 
 Christopher Rhoads (28 Mei 2008). "Hydrox Redux: Cookie Duels Oreo, Again". The Wall Street Journal. 
 Carvel

Viungo vya nje
Ukurasa wa Hydrox Cookie 
Hydrox Redux: Cookie Duels Oreo, Again
Carvel 

Bidhaa za Kellogg
Peek Freans

Peek Freans ni aina ya chakula ya biskuti au vitafunio. Aina hii inamilikiwa na United Biscuits (katika Uingereza) ingawa jina la "Peek Frean" halitumiki tena Uingereza. Katika Marekani na Kanada, Peek Freans inamilikiwa na Kraft Foods.

Historia
Peek, Frean na Wenzake ilianzishwa katika mwaka wa 1857 katika eneo la Bermondsey, London, Uingereza na waanzilishi James Peek na George Hender Frean. Katika mwaka wa 1861, kampuni hii ilianza kusafirisha biskuti ili ziuzwe nchini Australia na ,baadaye,katika maeneo mengine ya ng'ambo. Walihamia kiwanda kubwa zaidi katika Bermondsey katika mwaka wa 1866 walipoendelea kuoka biskuti hizo mpaka zilipoachishwa katika mwaka wa 1989.

Katika mwaka wa 1861, walianzisha biskuti ya Garibaldi. Katika mwaka wa 1910, kampuni ilianzisha biskuti zake za kwanza za cream, hivi sasa zinajulikana kama biskuti za aina ya Bourbon.Katika mwaka wa 1924, walijenga kiwanda chao cha kwanza nje ya Uingereza , kiwanda kilijengwa Dum Dum, Uhindi.

Katika mwaka wa 1921, Peek Frean iliingia katika mkataba na kampuni shindani ya Huntley & Palmers. Mkataba huu ulisababisha kuundwa kwa kampuni ya kutayarisha biskuti ya Associated Biscuit Manufacturers. Hata hivyo, kampuni zote mbili ziliendesha majina ya bidhaa zao na maeneo yao ya kazi.

Mwaka wa 1949 ulishuhudia kuanzishwa kwa jumba la kwanza la kampuni la uokaji knchini Kanada. Jumba hilo la uokaji , linalopatikana katika barabara ya Bermondsey Road katika East York, Ontario, bado linazalisha bidhaa.

Katika maisha ya kampuni hiyo, ilibadilisha jina lake kutoka Peek, Frean na Wenzake hadi likawa Peek Frean(katika mwanzo wa karne ya ishirini) na kisha Peek Freans(katika miaka ya 1970). Jina hilo likatumika sana katika bidhaa zake kwa miaka mingi.

Angalia Pia
United Biscuits

Viungo vya nje
Peek Freans - Kraft Foods  
Peek Freans - Historia 
 Southwark Council Blue Plaques 2005 
                Rekodi za Peek Frean - Chuo Kikuu cha Reading
 Maonyesho ya Peak Frean - Jumba la Kumbukumbu la Pumphouse Educational Museum - Rotherhithe
 A peek at Peek Freans by Will Pavia

Marejeo
 Peek Frean's Biscuit Factory in Bermonsey, London
 Biscuit Factory Makes 'Comeback', BBC News, 8 Feb 2005 [2]

Makampuni ya Uingereza
Shake It Off

"Shake It Off" ni wimbo uliondikwa na mwimbaji wa nchini Marekani  Mariah Carey, kwa kuhirikiana na waandishi wengine kama vile  Jermaine Dupri, Bryan-Michael Cox, Johntá Austin, na ulirekodiwa katika abamu ya kumi ya Carey, iliyojulikana kama The Emancipation of Mimi  iliyotoka mwaka (2005). Wimbo huu uliandaliwa kwa msaada wa watengenezaji wenginekama vile Dupri na Cox. Wimbo huu ulitoka kama single ya tatu kutoka katika albamu hii ya mwaka 2005.

Historia ya kutoka
"Shake It Off" ilitoka na kufika katika nafasi mbalimbali katika chati ya  Top 40 Mainstream contemporary hit radio  ncahini Marekani tarehe 12 Juni 2005... Wimbo huu kwa  mara ya pili ulitayarishwa na DJ Clue ambaye alitayarisha rimiksi ya nyimbo za hapo kabla, kama vile wimbo wa ‘’We Belong Together’’.

Bill Lamb wa mtandao wa  About.com alisema kuwa ‘’wimbo huu ni zaidi kidogo ya nyimbo zilizotangulia’’." Mwimbaji wa  Yahoo! Music nayeitwa  Dan Gennoe anauita wimbo huu kuwa ipo kaive nnyimbo za Usher.",.

Chati
Nchini Marekani wimbo huu  uliingia katika chati ya Bilboad na kufikia katika nafasi ya 66,
., katika wiki yake ya pili katika chati huzi,liweza kufika katika nafasi ya 2,nyuma ya single zilizopita za Carey kama vile ‘’We Belong Together’’ na kumfanya Carey kuwa mwanamuziki wa  kwanza wa kike kuwahi kufikisha nyimbo mbili zinazofuatana katika nafasi ya kwanza na ya pili.. Wimbo wa  "Shake It Off" ulifika katika namba 2  baada ya wiki sita baada ya wimbo wa ‘’We Belong Together’’  kushuka kutoka nafasi ya kwanza hadi nje ya chati hiyo.
.

Vieo ya Muziki

Video ya single hii iiongzwa na jJake Nava  n Inaanza kwa kumwnesha Carey akiwa na mpenzi wake. Carey anamlaumu mpenzi wake na anamwambia kuwa,wanachana na anaonekana kupanga nguo katika mabegi yake na anaonekana kuondoka katika nyumba hiyo. Carey anaonekana kusimama katika mghahawa mmoja,  na baadae anaonekana akiwa katika kituo cha magari. Na Chris Tucker akiwa ameka katika kiti cha basi. Video inaendelea na mwishoni. Anaonekana michana mdogo ambaye ametokezea pia katika albamu yake ya mwaka 1995, ya ‘’Fantasy’’.
Video hii ilichaguliwa kugombea katika tuzo ya MTV Video Music Awards ya mwaka 2006 katika  jamii ya Best R&B Video.

Muundo na Orodha ya nyimbo
Australian CD single
 "Shake It Off" (Album Version)
 "Shake It Off" (Instrumental)
 "Secret Love"
 "Shake It Off" (Video)

US Promo 12" Single
 "Shake It Off" (Remix Edit feat. Jay-Z & Young Jeezy)
 "Shake It Off" (Remix feat. Jay-Z & Young Jeezy)
 "Shake It Off" (Remix Instrumental feat. Jay-Z & Young Jeezy)

Chati

1 "Get Your Number"/"Shake It Off"

Mauzo
{| class="wikitable" border="1"
|-
! Msambazaji
! Mauzo
! Certification
|-
| Australia
| 35,000+
| Gold
|-
| United States
| 500,000+
| Gold
|-

Historia ya kutoka

Marejeo

Nyimbo za 2005
Nyimbo za Mariah Carey
Shirika la A.H. Belo

A.H Belo Corp ni kampuni inayohusika na vyombo vya habari iliyokuwa na makao yake Dallas,Marekani. Kampuni hii inamiliki magazeti manne ya kuchapishwa kila siku na majarida matano madogomadogo. Shirika la sasa liliundwa baada ya Shirika la Belo kugawanya operesheni zake za utangazaji na za uchapishaji kuwa mashirika mawili. Mkurugenzi mkuu ni Robert Decherd ambaye alikuwa akiongoza Shirika la Belo kabla ya mgawanyiko huo kufanyika.  Makao makuu ya kampuni hii ni Jengo la Belo Building katika eneo la Dallas.

Kampuni hii ilianzishwa kama shirika dogo lililomilikiwa na Shirika la Belo mnamo 1 Oktoba 2007. Mnamo 8 Februari 2008 hisa za kampuni ziliuzwa kwa umma ili watu wapate kumiliki kampuni hii. Ingawa kampuni hii ilianzishwa katika mwaka wa 2008, shirika hili lina mizizi yake na historia yake kutoka mwaka wa 1842. Shirika la Belo lilitumia jina la A.H. Belo kutoka mwaka wa 1926 hadi mwaka wa 2002 lilipofupishwa kuwa Belo. Mgawanyiko wa shirika hili liliwapa nafasi ya kutumia jina la zamani ambalo ni linatumika kwa makumbusho ya Alfred Horatio, mwanzilishi wa Dallas Morning News.

Magazeti
 The Dallas Morning News' (Dallas, Texas)
o Al Día (Lugha ya Kihispania - Dallas, Texas)
o Quick (gazeti la kila wiki la bure linalochapishwa na Dallas Morning News - Dallas, Texas)
 Denton Record-Chronicle (Denton, Texas)
 The Press-Enterprise (Riverside, California)
o Business Press (Riverside, California)
o The Difference Desert Daily (Riverside, California)
o La Prensa en Linea (Lugha ya Kihispania - Riverside, California)
 The Providence Journal'' (Providence, Rhode Island)

Marejeo
 "Contact Us."  A. H. Belo.

Viungo vya nje
Tovuti Rasmi ya A.H. Belo
Historia Kamili

Dallas, Texas
kampuni za Marekani
Through the Rain

"Through the Rain"  ni wimbo wenye miondoko ya pop ulioimbwa na Mariah Carey. Wimbo huu ulitungwa na kuandaliwa na Carey akishirikiana a Lione Cole kwa ajili ya albamu ya tisa ya studio iliyoitwa Charmbracelet iliotoka mwaka  (2002). Wimbo huu ulitoka kama single ya kwanza kutoka katika albamu hii iliyotoka mwaka 2002. Mwimbaji wa wimbo huu unaelezea kufikwa na mambo mengi lakini nakabiliana nayo  na kupitia katika mvua.

Kutoka na mapokezi
Wimbo wa "Through the Rain" ulitegemewa kuwa single itakayomrudisha Carey katika chati ya muziki, kutokana na albamu ya ‘’Glitter ya mwaka 2001 na single zake kushindwa kufanya vizuri. Lakini hata hivyo wimbo wa "Through the Rain" uliweza kufika katika afasi ya 81 katika chati ya Marekani ya Billboard Hot 100 na haukuweza hata kuingia katika chati ya  Billboard Hot 100 Airplay. Kushindwa kufanya vizuri kwa single hii ndio kulipelekea kushindwa kufanya vizuri kwa albamu ya Charmbracelet duniani

"Through the Rain" ulitengenezwa katika rimiksi na Hex Hector akishirikiana na Mac Quayle (HQ2), Maurice Joshua, Full Intention, pamoja na  Boris Dlugosch n Michi Lange (Boris & Michi).

Lakini hata hivyo wimbo wa "Through the Rain"  ndio uliofanya vizuri nchini Philippines miongoni mwa nyimbo za Mariah Carey.

Video ya muziki
Video ya wimo huu iliongozwa na Dave Meyers, na ilifanyika katika jiji la  New York City.

Muundo na orodha ya nyimbo
Canadian/European CD single
 "Through the Rain" (LP Version)
 "Through the Rain" (Remix featuring Kelly Price and Joe)

U.S. CD single
 "Through the Rain" (Album Version)
 "Through the Rain" (Hex Hector/Mac Quayle Radio Edit)
 "Bringin' On the Heartbreak" (Live Version)

Australian/European CD maxi-single #1
 "Through the Rain" (Radio Edit)
 "Through the Rain" (Hex Hector/Mac Quale Radio Edit)
 "Through the Rain" (Maurice Joshua Radio Edit)
 "Through the Rain" (Full Intention Club Mix)

Australian/European/Japanese CD maxi-single #2
 "Through the Rain" (LP Version)
 "Through the Rain" (Remix featuring Kelly Price and Joe)
 "Through the Rain" (Full Intention Radio Edit)
 "Through the Rain" (Boris & Michi's Radio Mix)

European CD maxi-single #3
 "Through the Rain" (Radio Edit)
 "Through the Rain" (Remix feat Kelly Price and Joe)
 "Through the Rain" (Maurice Joshua Remix)
 "Through the Rain" (Video)

European CD maxi-single #4
 "Through the Rain" (Album Version)
 "Through the Rain" (Full Intention Radio Mix)
 "Through the Rain" (Boris & Michi's Radio Mix)
 "Through the Rain" (Hex Hector Radio Mix)

Chati

Mauzo
{| class="wikitable" border="1"
|-
! Wasambazaji
! Mauzo
! Certification
|-
| Canada
| 10,000+
| Gold
|-
| Philippines
| 16,000+
| Gold

Marejeo

Nyimbo za 2002
Albamu za Mariah Carey
Thank God I Found You

"Thank God I Found You"  ni wimbo uliandikwa na mwanamuziki wa Marekani Mariah Carey akishirikiana na Jimmy Jam na Terry Lewis kwa jili ya albamu ya Carey ya sita, iliyojulikana kama Rainbow, ambayo imeotoka mwaka 1999. Katika albamu hii, inawajumuisha wanamuziki kama vile Joe na kundi la wavulana la 98 Degrees na ilihamasishwa na mpenzi wa Carey wa kipindi kile ailiyeitwa Luis Miguel. Baada ya wimbo huu, ndipo matatizo ya mahusiano katika yake na mpenzi wakeyalipoanza.Wimbo huu ulitoka kama single ya pili kutoka katika albamu yao iliyotoka mwaka 2000, na kufika katika nafasi ya kwanza nchini Marekani, lakini ulikuwa na mafanikio ya wastani katika nchi nyingine.

Mapokeo
"Thank God I Found You" ulifika katika nafasi ya kwanza nchini Marekani katika chati ya Billboard Hot 100 na Hot R&B/Hip-Hop Songs na kumfanya Carey kuwa na rekodi ya kuwa na nyimbo kumi na moja mfululizo kufika katika nafasi ya kwanza mfululizo kuanzia mwaka 1990, tangu kipindi cha wimbo wake wa Vision of Love hadi mwaka 2000.Pia wimbo huu ulikuwa wimbo wa sabini wa R&B kuahi kufika katika nafasi ya kwanza katika chati za muziki. Ulikaa kwa kipindi cha juma moja katik nafasi ya kwanza na baadae kutolewa na wimbo wa "I Knew I Loved You"ulioimbwa na Savage Garden. Shirika la Kurekodi Nyimbo la Marekani la RIAA mwezi Februari mwaka 2000, liliutangaza wimbo huu kuwa na medani ya dhahabu. Wimbo huu ndio ulikuwa wimbo wa mwisho kutoka kwa Carey kufika katika nafasi ya kwanza nchini Marekani, hadi wimbo wa We Belong Together wa mwaka 2005,

Orodha ya nyimbo
U.S. CD Single
 "Thank God I Found You" - 4:18
 "Thank God I Found You" (Celebratory Mix) - 4:17

U.S. Maxi Single
 "Thank God I Found You" (Make it Last Remix Edit feat. Nas) - 5:08
 "Thank God I Found You" (Make it Last Remix w/o Rap) - 4:40
 "Thank God I Found You" - 4:18
 "Babydoll" (Album Version) - 5:06

Chati

Mauzo
{| class="wikitable" border="1"
|-
! Wasambazaji
! Mauzo
! Certification
|-
| United States
| 500,000+
| Gold
|-

Tazama pia
 List of Hot 100 number-one singles of 2000 (U.S.)

Marejeo

Nyimbo za 2000
Nyimbo za 98 Degrees
Nyimbo za Mariah Carey
Mbuyu

Kwa maana tofauti ya jina hili angalia hapa Mbuyu (maana)

Mbuyu (Adansonia digitata) ni mti mkubwa wa ukanda wa tropiki. Matunda yake yanaitwa mabuyu, gamba la tunda linaitwa kibuyu na ubuyu ni nyama ya tunda.

Picha 

Mpamba na jamaa
Miti ipandwayo
Mbambakofi

Mbambakofi (pia mkambakusi, mkongo, mkola, mkora au mtame) (Afzelia quanzensis) ni mti mwenye mbegu nyeusi na nyekundu au rangi ya machungwa ndani ya maganda meusi.

Picha

Mharagwe na jamaa
Mkola

Kuhusu Mkola kama jina la mmea tazama Mbambakofi

Mkola ni jina la kata ya Wilaya ya Chunya katika Mkoa wa Mbeya, Tanzania. Kwa mujibu wa sensa iliyofanyika mwaka wa 2012, kata ilikuwa na wakazi wapatao 5,813  walioishi humo. Msimbo wa posta ni 53807.

Marejeo
 
 

Wilaya ya Chunya
Kata za Mkoa wa Mbeya
Mikoa ya Mongolia

Hii ni orodha ya mikoa ya Mongolia.

Marejeo

Viungo vya nje 
  Mongolia katika Statoids.com
   Vijisehemu 1911-1919 ramani
  Vijisehemu 1924-1929 ramani
  Vijisehemu 1931-1939 ramani
  Vijisehemu 1940-1994 ramani

Mongolia
 
Mongolia
Heroes

Heroes ni kipindi cha Marekani kilichobuniwa na Tim Kring, kwenye stesheni ya NBC mnamo 25 Septemba 2006. Kipindi hiki kinaeleza jinsi wahusika wanajitambua kama wana vipawa mbalimbali na jinsi vipawa hivi vinavyoathiri maisha yao.

Misimu tatu imeshaonyeshwa na ya nne ilianza mnamo 21 Septemba 2009. Msimu wa kwanza ulivutia watazamaji milioni 14.3 nchini Marekani. Msimu wa pili wa Heroes ilivutia watazamaji milioni 13.1 nchini Marekani.

Misimu

Msimu wa kwanza 

Msimu wa kwanza ina vipindi 23 ambavyo vilionyeshwa kuanzia 25 Septemba 2006 hadi 21 Mei 2007. Inatuonyesha jinsi kundi la binadamu wanavyotambua kuwa wana vipawa fulani. Mohinder Suresh, ambaye ni daktari na profesa, anafanya utafiti kuhusu watu hawa wenye vipawa. Wote wanajaribu kukabiliana na vipawa waliyonayo, wakijaribu kila mbinu kuzuia mlipuko wa bomu utakaotokea mjini New York City.

Msimu wa pili 
Ilianza 24 Septemba 2007. Ina jumla ya vipindi 11. Watu hawa wenye vipawa ("heroes") wanashirikiana na kuja pamoja ili kuzuia uenezaji wa virusi utakaouwa watu wote duniani.

Msimu wa tatu 
Ina vipindi 25 iliyoanza kuonyesha mnamo 22 Septemba 2008. Inaanza pindi Nathan Petrelli karibu auwawe. Wafungwa wanapata nafasi ya kukimbia jela na "The Company" inawasaka. Pia, wanatafuta namna ya kuwafanya binadamu wa kawaida wapate vipawa.Sylar anatafuta wazazi wake wa ukweli. Mwishowe, Nathan anauliwa baada ya kupigana na Sylar. Matt anamsakanya Sylar ili asiwe na uwezo wa kuwanasa watu wenye vipawa.

Msimu wa nne 
Mnamo 4 Mei 2009, NBC walitangaza kuwa Heroes msimu wa nne itakuwa na vipindi 19.

Wahusika Wakuu 
 Hayden Panettiere ameigiza kama mwanafunzi wa shule ya upili aitwaye Claire Bennet.
 Jack Coleman ameigiza kama Noah Bennet, ambaye ni baba'ke Claire.
 Santiago Cabrera ameigiza kama Isaac Mendez - mwenye kipawa cha kuchora.
 Tawny Cypress ameigiza kama Simone Deveaux - msanii.
 Greg Grunberg ameigiza kama Matt Parkman - afisa wa polisi.
 Ali Larter ameigiza kama Niki Sanders.
 Leonard Roberts ameigiza kama D.L. Hawkins - mumewe Niki.
 Noah Gray-Cabey ameigiza kama Micah Sanders - mtoto wa Niki na D.L.
 Masi Oka ameigiza kama Hiro Nakamura.
 Adrian Pasdar ameigiza kama Nathan Petrelli.
 Sendhil Ramamurthy ameigiza kama Mohinder Suresh.
 Milo Ventimiglia ameigiza kama Peter Petrelli.
 Zachary Quinto ameigiza kama Sylar.

Mafanikio

Marejeo 

Vipindi vya televisheni
filamu za 2006
Hope & Faith

Hope & Faith ni kipindi cha kuchekesha cha Marekani iliyoonyeshwa kuanzia 26 Septemba 2003 hadi 2 Mei 2006 kwa misimu mitatu kwenye stesheni ya ABC.

Kipindi hiki kilikuwa na waigizaji wakuu: Faith Ford na Kelly Ripa. Hope Shanowski (Ford) alikuwa na mume na watoto watatu. Faith Fairfield (Ripa) alikuwa muigizaji maarufu na nduguye Hope. Kipindi hiki inatokana na maisha ya mbunifu Joanna Johnson - ambaye alikuwa mhusika katika kipindi maarufu cha The Bold and the Beautiful. Kipindi hiki kilishirikisha wasanii wengine kama Tony Curtis, Dean Cain, Robert Wagner, Regis Philbin, Kathie Lee Gifford, Jenny McCarthy, Jaclyn Smith, Louise McCafferty na Mark Consuelos.

Kipindi hiki kilirekodiwa mjini New York City kwenye Silvercup Studios.

Mafanikio yake

Wahusika Wakuu 
 Hope Fairfield-Shanowski (Faith Ford). Hope ndiye mama wa familia. Ameolewa na Charley na ana watoto watatu: Sydney, Haley, na Justin. Anapenda kupika na kupanda miti kwenye bustani lake.
 Faith Fairfield (Kelly Ripa). Faith ni nduguye Hope. Yeye ni mvivu, na anamfanya Hope amtendekeze. Mara kwa mara, anazua vitimbi na kumshirikisha nduguye. Yeye amejaribu kutafuta kazi kama mwigizaji, lakini hakufaulu.
 Charley Shanowski (Ted McGinley). Charley ni mumewe Hope. Yeye hampendi Faith, na kila mara anajaribu kumfukuza Faith kwenye nyumba. Yeye ni daktari wa meno na anapenda kuangalia michezo.
 Sydney Shanowski (Nicole Paggi). Sydney ni mtoto wa kwanza wa Hope na Charley. Yeye anampenda Faith zaidi ya mamake.
 Hayley Shanowski (Macey Cruthird). Hayley ni mwana wa pili wa Hope na Charley. Ni mtoto mwerevu aliyerukishwa hadi darasa la kidato cha pili. Yeye ni mwenye huruma na anapenda wanyama.
 Justin Shanowski (Jansen Panettiere). Ni mwana wa mwisho. Ni mtoto mwerevu anayempenda babake na Faith sana.

Marejeo

Viungo vya nje 
 

Vipindi vya televisheni
filamu za 2003
Mr. & Mrs. Smith

Mr. & Mrs. Smith ni filamu ya 2005 yenye kupigana na kuchekesha iliyotayarishwa na Doug Liman na kuandikwa na Simon Kinberg. Muziki wake ulitungwa na John Powell. Wahusika wa filamu hii ni Angelina Jolie na Brad Pitt.

Hadithi 
Filamu hii inaanza pindi John (Brad Pitt) na Jane Smith (Angelina Jolie) wanajibu maswali yanayohusu ndoa yao. Maharusi hawa waneoana kwa muda wa "miaka tano au sita", lakini ndoa yao inapata pandashuka nyingi hadi wawili hawa hawajui ni lini mwisho walifanya kitendo cha ndoa. Wanaeleza jinsi walivyokutana kwa mara ya kwanza mjini Bogotá, Colombia baada ya kufukuzwa na askari. Walipendana baada ya hapo na kuoana.

Wote hawa ni wauaji wanaofanya kazi makampuni tofauti, na wote wanaficha siri hii. Jane na John wanatumwa kumuuwa Benjamin Danz. Baada ya kugunduana, wapenzi hawa wanapigana na kutaka kuuana. Baada ya kupigana kwa muda mrefu, Jane anamshikia bunduki mumewe lakini anashindwa kkupiga risasi kwa ajili ya mahaba aliyonayo. Hivyo basi, wote wanakumbatiana na kuanza upya mapenzi yao.

Kwa bahati mbaya, rafiki yake John aitwaye Addie anatumwa kuwaua John na Jane kisha atapewa $400,000. Hivyo basi, familia ya Smiths inaamua kupigana kwa pamoja ili kuokoa ndoa yao. Mwishowe, Jane na John wanashirikiana vizuri kuwaua kundi la wanajeshi waliotumwa kuwamaliza.

Filamu hii inamalizika pindi wawili hawa wanaenda kwa mkutano kuhusu ndoa yao, ambapo wanasema jinsi walivyo na raha wakiwa pamoja.

Wahusika 
 Brad Pitt - John Smith
 Angelina Jolie - Jane Smith
 Vince Vaughn- Eddie
 Kerry Washington - Jasmine
 Adam Brody - Benjamin "The Tank" Danz
 Keith David - Father
 Chris Weitz - Martin Coleman
 Rachael Huntley - Suzy Coleman
 Michelle Monaghan- Gwen
 Benton Jennings - Maitre'D
 Stephanie March - Julie
 Jennifer Morrison - Jade
 Theresa Barrera - Janet
 Perrey Reeves - Jessie
 Melanie Tolbert - Jamie
 Angela Bassett - sauti ya meneja wa Mr. Smith
 William Fichtner - Dkt Waxleg

Mapokezi 
Hadi 26 Oktoba 2009, filamu hii imepata mauzo ya $478,336,279 kote duniani..

Wimbo 
Albamu mbili zilitolewa kutoka kwa filamu hii: moja ikiwa na wimbo uliotungwa na John Powell na nyingine ikiwa na nyimbo zilizotumika kwenye filamu hii. Albamu hizi zilitolewa tarehe tofauti: 28 Juni 2005 na 7 Juni 2005.

Marejeo

Viungo vya nje 
 
 
 
 

 Simon Kinberg's original treatment for the film 
 Screenplay for the film (pdf)

Filamu za 2005
Precision Air

Precision Air ni kampuni ya ndege iliyo na makao yake jijini Dar Es Salaam nchini Tanzania. Inahudumia watalii na wafanyabiashara wanaosafiri kati ya viwanja vya ndege 10 nchini Tanzania, pamoja na ndege za kwenda nchi ya Kenya na Uganda. 

Makao yake makuu ni kwenye Uwanja wa Ndege wa Kimataifa wa Julius Nyerere, mjini Dar es Salaam na vituo viko kwenye viwanja vya ndege vya Kilimanjaro, Arusha na Mwanza.

Historia
Precision Air ilianzishwa mnamo 1991 na kuanza kutoa huduma mnamo 1994. Hapo awali, kampuni hii ilikuwa ya binafsi, lakini Kenya Airways ilinunua 49% kwa $ milioni 2, wiki chache tu baada ya South African Airways kununua 49% ya Air Tanzania. Asilimia 51 iliyobaki ni ya Michael Ngaleku Shirima.

Kuanzia Oktoba 2011, Precision Air iliamua kuanza kuuza hisa zake katika soko la hisa la Dar es Salaam na hivyo umiliki wa Michael Shirima na Kenya Airways utapungua mpaka asilimia 33 kila mmoja. 

Baada ya kuanza kuuza hisa zake kwa umma, Michael Shirima alitoa nusu ya hisa zake na Kenya Airways wakatoa nusu ya hisa zao. Kwa hivyo theluthi moja ya hisa hizo itamilikiwa na umma. Bei ya hisa moja inauzwa Shilingi 475.

Miji inayosafiria

Precision Air inasafiri hadi miji ya Dar es Salaam, Arusha, Kigoma, Kilimanjaro, Musoma, Mwanza, Bukoba, Shinyanga, Tabora, Zanzibar, Mombasa, Nairobi, Entebbe, Johannesburg na Hahaya 

Mkakati wa kwenda katika maeneo mengine bado unaandaliwa.

Ndege zake
Hadi 26 Agosti 2009, Precision Air ilikuwa na ndege zifuatazo:
 Ndege 4aina ya ATR42-400'
 Ndege 5 aina ya ATR 72-500
 Ndege 2 aina ya Boeing 737-300

Zilizowekwa oda
 Ndege 2 aina ya ATR 42-500
 Ndege 1 aina ya ATR 72-500
 Majina ya ndege hizo ni 5HPAA,5HPAG,5HPWE na 5HPWF ambazo ni ATR42 Nyingine ni 5HPWA,5HPWB,5HPWC,5HPWD na 5HPWG ambazo ni ATR72
 Vile vile wana BOEING 737-300 mbili ambazo ni 5HPAZ na 5HPMS''

Marejeo

Viungo vya nje
 Precision Air

Ndege za Tanzania
Kampuni ya ndege
Kampuni za Tanzania
Dominic Monaghan

Dominic Bernard Patrick Monaghan (amezaliwa tar. 8 Desemba 1976) ni mwigizaji filamu wa Kiingereza. Amepata umaarufu kote duniani kwa kuigiza kama Meriadoc Brandybuck katika filamu ya The Lord of The Rings na pia kama Charlie Pace kwenye kipindi cha Lost. Hivi sasa, anaigiza kama Dr. Simon Campos kwenye kipindi cha FlashForward.

Maisha yake 
Monaghan alizaliwa mjini Berlin, Ujerumani. Wazazi wake ni Maureen na Austin Monaghan, ambaye ni mwalimu wa sayansi. Familia ya Monaghan waliishi katika miji ya Berlin, Dusseldorf-Lohausen, Stuttgart na Münster, wakihamahama kila takriban baada ya kila miaka minne. Baadaye, walihamia katika mji wa Manchester. Monaghan anaongea Kiingereza na Kijerumani vizuri.

Maisha ya kibinafsi 
Monaghan anapenda kupanda miti. Yeye anamiliki msitu mdogo nchini India na amefanya kazi kwenye tume za haki za wanyama kama PETA. Monaghan anapenda wadudu, na amefuga wanyama kama kinyonga.

Yeye anapenda kucheza kandanda na mpira wa kikapu. Yeye ni shabiki mkubwa wa timu ya Manchester United. Yeye anaishi mjini Los Angeles, California.

Yeye amewahi kuwa na uhusiano wa kimapenzi na Evangeline Lilly ambaye ni mwigizaji mwenzake wa kipindi cha Lost kuanzia mwaka wa 2004. Mnamo Juni 2008, Monaghan alisafiri pamoja na Lilly mpaka nchi ya Argentina ili kurekodi filamu ya Caiga Quien Caiga. Mnamo Juni 2009, yeye na Evangeline walisafiri pamoja kwenda Rwanda. Vilevile, wawili hawa wanaonekana pamoja mjini Vancouver.

Filamu

Vipindi

Marejeo

Viungo vya nje 
 
 Dominic Monaghan interview 
 Dominic Monaghan television appearance handling wild animals

Waliozaliwa 1976
Watu walio hai
Waigizaji filamu wa Uingereza